Խորհրդի անդամները քննարկեցին նախկինում ընդունված որոշումների կատարման ընթացքը, «ԱՊՀ մասնակից պետությունների ինովացիոն ոլորտում մինչև 2020 թվականն ընկած ժամանակահատվածի համագործակցության միջպետական ծրագրի» շրջանակներում արդեն իրականացված, ինչպես նաև նախատեսված մի շարք միջոցառումներ, ծրագրի իրականացման հարցերը կարգավորող փաստաթղթերի մշակման, ծրագրերի վերաբերյալ տեղեկատվության հանրայնացման, միջպետական պիլոտային ինովացիոն նախագծերի իրականացման և ֆինանսավորման հարցեր: Քննարկվեցին ԱՊՀ մասնակից պետությունների, Եվրասիական տնտեսական խորհրդի անդամ երկրների և Բելառուսի ու Ռուսաստանի միացյալ պետության գիտատեխնիկական և ինովացիոն համագործակցության զարգացման խնդիրները, ինչպես նաև դրանց լուծման ուղղությամբ ԱՊՀ մասնակից պետությունների գիտատեխնիկական սուբյեկտների համագործակցության նոր ձևերը: